Document ID: 31993R3528

NEUVOSTON ASETUS (EY) N:o 3528/93,
annettu 21 päivänä joulukuuta 1993,
yhteisessä maatalouspolitiikassa sovellettavista muuntokursseista ja laskentayksiköstä annetun asetuksen (ETY) N:o 3813/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
sekä katsoo, että
asetuksessa (ETY) N:o 3813/92 () määritellään 1 päivään tammikuuta 1993 sovellettava maatalouden valuuttakysymyksiä koskeva järjestelmä; valtiovarainministerit ja keskuspankkien pääjohtajat ovat 2 päivänä elokuuta 1993 päättäneet nostaa väliaikaisesti 15 prosenttiin Euroopan valuuttajärjestelmän valuuttakurssimekanismiin osallistuvien tukitoimenpiteiden enimmäisrajan; maatalouden valuuttakysymysten kannalta kaikki jäsenvaltioiden valuutat katsotaan tämän vuoksi väliaikaisesti kelluviksi,
uudessa valuuttapoliittisessa tilanteessa on vaarana kaikkien maatalouden muuntokurssien entistä laajemmat ja useammin toistuvat vaihtelut; on tarpeen toteuttaa yhteisön tasolla sellaisia yhdenmukaista täytäntöönpanoa koskevia toimenpiteitä kaikissa jäsenvaltioissa, joilla pyritään entistä suurempaan vakauteen; tätä varten valuuttojen erotukselle määrättyä neljän pisteen rajaa voidaan laajentaa korkeintaan viiden pisteen tasolle, jonka jälkeen erotukset aiheuttavat tavaroita koskevaa keinottelua; lisäksi revalvoitavien valuuttojen aiheuttamien hankaluuksien huomioon ottamiseksi tietyn valuutan osalta suurin sallittu erotus voidaan eritellä valuutan liikkeiden luonteen mukaisesti,
asetuksen (ETY) N:o 3813/92 13 artiklassa rajoitetaan ecun korjaustekijän soveltaminen 31 päivään joulukuuta 1994 ja säädetään maatalouden valuuttakysymyksiä koskevan järjestelmän uudelleentarkastelusta ennen tätä päivämäärää; maatalouden muuntokurssien rajojen ja tarkistussääntöjen mukauttamista koskevia toimenpiteitä on tarkasteltava tämän mukaisesti,
asetuksen (ETY) N:o 3813/92 7 artiklassa säädetään, että asianomaisen jäsenvaltion pyynnöstä tiettyjä määriä ecuissa nostetaan, jotta vältytään niiden vähentymiseltä kansallisessa valuutassa; tämä mahdollisuus ei ole taloudellisesti perusteltu sellaisten määrien osalta, jotka ovat aikaisemmin saaneet etua kansallisessa valuutassa kyseistä vähentymistä suuremmasta maatalouden valuuttojen kasvusta, ja
asetuksen (ETY) N:o 3813/92 8 artiklassa säädetään mahdollisuudesta myöntää korvaavaa tukea sellaisten tulonmenetysten osalta, jotka ovat seurausta maatalouden muuntokurssin keskimääräisestä kehityksestä 12 kuukauden aikana; korvaavan tuen vuosittaisten maksuerien myöntäminen ei ole enää taloudellisesti perusteltua, jos kansallisen valuutan kehittyminen korvaa aiemmin kärsityt tulonmenetykset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 3813/92 seuraavasti.
1) Lisätään 4 artiklan jälkeen artikla seuraavasti.
"4 a artikla
Joulukuun 31 päivään 1994 asti ja poiketen siitä, mitä 4 artiklassa määrätään:
1. Kelluvan valuutan maatalouden muuntokurssia muutetaan, kun enintään kuukauden pituista viiteaikaa koskeva valuuttojen erotus on
- kolme pistettä erotuksen ollessa positiivinen
tai
- kaksi pistettä erotuksen ollessa negatiivinen.
Tässä tapauksessa uusi maatalouden muuntokurssi vahvistetaan kyseisen valuuttojen erotuksen puolikkaan vähentämisen perusteella, sanotun kuitenkaan rajoittamatta 3 kohdan soveltamista, ja se tulee voimaan seuraavan viiteajan alusta.
2. Tehtäessä hallinnollinen valuuttakurssitarkistus, jonka seurauksena muutetaan keskuskursseja niiden jäsenvaltioiden osalta, joiden valuutat ovat kiinteitä, maatalouden muuntokursseja mukautetaan viipymättä siten, että
- kiinteiden valuuttojen väliset erotukset poistetaan
ja
- kelluvien valuuttojen välisiä erotuksia vähennetään puolella, kun kelluvat valuutat ylittävät 1 kohdassa tarkoitetut rajat aiheellisen viiteajan kuluessa, sanotun kuitenkaan rajoittamatta 3 kohdan soveltamista.
Kuitenkin jos hallinnollinen valuuttakurssitarkistus johtaa kiinteän valuutan osalta valuuttojen väliseen erotukseen, joka on
- pienempi tai yhtä suuri kuin 0,5 pistettä, erotus puretaan viimeistään seuraavan markkinointivuoden alussa,
- suurempi kuin 5 pistettä, jos erotus on positiivinen, tai suurempi kuin 4 pistettä, jos se on negatiivinen, kyseinen erotus vähennetään viipymättä kaksi pistettä sanottujen rajojen alapuolelle. Jäljelle jäävä erotus puretaan enintään kahdentoista kuukauden kuluessa hallinnollisen valuuttatarkistuksen tekemisestä.
Komissio toteuttaa toisessa alakohdassa tarkoitetut maatalouden muuntokurssien mukautukset 12 artiklassa säädetyn menettelyn mukaisesti.
3. Kun kahden jäsenvaltion valuuttojen välisten erotusten eron absoluuttinen arvo on tietyn viiteajan osalta yli viisi pistettä, asianomaisten jäsenvaltioiden valuuttojen väliset erotukset, jotka ovat enemmän kuin
- kolme pistettä erotusten ollessa positiivisia
tai
- kaksi pistettä erotusten ollessa negatiivisia,
vähennetään viipymättä sanottujen rajojen mukaisiksi. Kyseinen mukautus tehdään 1 ja 2 kohdassa tarkoitettujen mukautusten jälkeen.
4. Jos valuuttojen positiivinen erotus on tietyn valuutan osalta yli kolme pistettä, komissio mukauttaa tarvittaessa 1 ja 3 kohdassa tarkoitettuja kolmen ja kahden pisteen rajoja aina viiteen ja nollaan pisteeseen asti, jotta vältytään kyseisen positiivisen erotuksen pienentymiseltä, säilyttämällä kuitenkin näiden rajojen yhteisarvona viisi pistettä."2) Lisätään 7 artiklaan alakohta seuraavasti.
"Tämän artiklan soveltamista ei voida pyytää sellaisten määrien osalta, joihin on sovellettu kyseistä uutta kurssia alhaisempaa maatalouden muuntokurssia uuden kurssin voimaantuloa edeltävän 24 kuukauden aikana."3) Lisätään 8 artiklaan kohta seuraavasti.
"2 a. Jos tuen myöntämisen aiheuttanut keskimääräinen kurssi on alhaisempi kuin myöhemmin sovellettavien maatalouden muuntokurssien keskiarvo 12 seuraavan kuukauden aikana, näiden 12 kuukauden jälkeiset tuen vuosittaiset maksuerät peruutetaan tai niitä vähennetään 12 artiklassa säädetyllä tavalla."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1993.

Labels: 6